Ministrul de externe Luminița Odobescu a primit miercuri, 22 martie 2024, delegația Camerei de Comerț Americană în România (AmCham România) condusă de președintele acesteia, Cristian Sporiș.
Potrivit unui comunicat remis CaleaEuropeană.ro, agenda discuțiilor a inclus posibilități de cooperare pentru avansarea obiectivelor comune în materie de atragere de investiții în domenii strategice, consolidarea rolului economic, comercial și în materie de energie al României la nivel regional, inclusiv prin participarea la reconstrucția Ucrainei, aderarea la OCDE, includerea României în Programul Visa Waiver, aderarea României la Spațiul Schengen.
Ministrul Luminița Odobescu a apreciat sprijinul AmCham și al companiilor membre pentru implementarea priorităților de politică externă ale României, atât în relația cu principalul partener strategic, SUA, cât și cu alți parteneri regionali.
De asemenea, a trecut în revistă principalele obiective de politică externă în actualul context politic și de securitate global, solicitând continuarea sprijinului AmCham pentru realizarea lor.
La rândul său, președintele AmCham România, Cristian Sporiș, a evidențiat principalele preocupări și priorități de acțiune ale companiilor membre ale organizației, subliniind eforturile pentru scăderea ratei de refuz a vizelor pentru SUA, criteriu esențial în vederea accederii României la Programul VisaWaiver.
AmCham România a fost înființată în 1993 la inițiativa subsidiarelor locale a șase mari companii americane (Coca-Cola, Colgate-Palmolive, Computerland, Delta Airlines și Honeywell), alături de mai multe firme americane prezente în acel moment în România. Înființarea AmCham a avut loc în baza Acordului privind relaţiile comerciale dintre Guvernul României şi Guvernul Statelor Unite ale Americii. Organizația reprezintă 550 de companii cu sediul în SUA, România dar și alte state membre ale Uniunii Europene.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
În lipsa unui consens, liderii europeni cer Consiliului UE să continue negocierile privind utilizarea profiturilor activelor blocate ale Rusiei în sprijinul Ucrainei
Șeful diplomației UE la cere liderilor europeni să nu exagereze: Trebuie să creștem capacitățile de apărare, dar războiul nu este iminent
Klaus Iohannis: România susține utilizarea profiturilor activelor înghețate ale Rusiei pentru a sprijini Ucraina și va participa la întărirea apărării europene, în deplină complementaritate cu NATO
Polonia, Cehia și țările baltice cer Comisiei Europene să impună un embargo asupra cerealelor din Rusia și Belarus care pun presiune pe piețele europene și alimentează mașinăria de război a lui Putin
Consilierul pentru securitate națională al Casei Albe dă asigurări Kievului că sprijinul militar al SUA "va ajunge în Ucraina", în pofida blocajului din Congres
Published
58 seconds agoon
March 22, 2024By
Teodora IonPremierul Marcel Ciolacu și-a arătat încântarea față de ritmul de derulare a lucrărilor la Autostrada Moldovei, un proiect finanțat "integral din fonduri europene", bani fără de care România nu se va putea dezvolta.
"În sfârșit, nu vorbim de promisiuni, vorbim de certitudine. Este pentru prima oară când, cu certitudine, Moldova va avea autostradă. Vom avea Autostrada Moldovei, A7. Dacă constructorul va continua în acest ritm, până la sfârșitul anului, vom deschide circulației în jur de 148 de kilometri, din câte am înțeles de la domnul ministru, ceea ce este o veste extraordinară", și-a exprimat optimismul Ciolacu, aflat în vizită la șantierul de infrastructură rutieră pentru Lotul 2 Domnești Târg – Răcăciuni din Autostrada A7, în zona localității Adjud.
Prim-ministrul a amintit că România și-a asumat construirea A7 în Planul Național de Redresare și Reziliență.
"A7 este integral din fonduri europene, prin PNRR. Asta arată cât de mult înseamnă apartenența României la Uniunea Europeană și vorbim de stabilitate politică. Când am hotărât împreună să venim cu această coaliție de guvernare, nu exista nici un metru de autostradă, Autostrada Moldovei. Şi acum vorbim ca anul acesta să avem în jur de 148 de km și anul viitor să se finalizeze în integralitate. Asta înseamnă, pe de o parte, fondurile europene, și România nu se va putea dezvolta fără fondurile europene. Prin PNRR avem aproape 30 miliarde, prin exercițiul financiar actual în jur de 46 de miliarde. Sunt cele mai consistente fonduri și cele mai consistente reforme prin care trebuie să treacă România", a punct Marcel Ciolacu.
La rândul său, ministrul Transporturilor, Sorin Grindeanu, a oferit detalii legate de stadiul lucrărilor, spunând că din 13 tronsoane ale A7, se lucrează pe toate 13.
"Conform contractelor, pe patru dintre ele, ar trebui să se termine lucrările anul acesta, adică pe primele două loturi, de la Ploiești la Buzău, și pe loturile 1 și 4, între Buzău și Focșani. Acum, beneficiind de faptul că avem un constructor român foarte bun, care ne-a obișnuit să devanseze termenele, eu cred, având în vedere ceea ce am văzut și astăzi, că pe lângă aceste patru loturi care se vor finaliza anul acesta, mai putem vorbi de încă două şi jumătate, și anume loturile 2 și 3 dintre Buzău și Focșani, adică vom avea în întregime Buzău – Focșani autostradă și aici, la Adjud, pentru că e extrem de important să se finalizeze și să poată fi ocolit Adjudul, pierzându-se foarte mult timp în Adjud. Deci, despre asta este vorba. Ca și progres, fiindcă am văzut săptămâna aceasta că cel puțin pe loturile dintre Ploiești și Buzău s-au dat niște procente care nu sunt chiar conforme cu realitatea, pot să vă spun că pe primul lot, între Ploiești și Buzău, suntem undeva la 55%, pe Lotul 2 s-a trecut de 60%. Așa cum bine știți – o parte dintre voi ați fost prezenți – acum o lună le-am dat ca țintă la primul să fie 55% la finalul lunii martie și la Lotul 2 să fie la 60%. Au depășit deja. Probabil că până la sfârșitul lunii se vor mai duce câteva procente, ceea ce e un lucru foarte bun; iar progresul pe loturile de aici, de la Buzău la Focșani, este între 30 și 50%, ceea ce iarăși ne duce într-o zonă de siguranță că ceea ce a promis constructorul, și anume darea în circulație până la sfârșitul anului, înainte de termen – chiar vreau să subliniez asta, fiindcă e extrem de important, înainte de termen – să fie îndeplinit", a detaliat Grindeanu.
Published
2 hours agoon
March 22, 2024By
Teodora IonAutostrada Moldovei reprezintă un obiectiv care se construiește cu bani europeni și arată că apartenența României este esențială pentru dezvoltarea țării, a evidențiat președintele Senatului, Nicolae Ciucă.
Acesta a vizitat vineri lucrările lotului Domnești-Răcăciuni, parte a tronsonului Focșani-Bacău al A7.
"Pe șantierele autostrăzii A7 prinde viață un vis al regiunii Moldovei: un drum de mare viteză care să fie coloana vertebrală a transporturilor din această zonă. Am vizitat lucrările lotului Domnești-Răcăciuni, parte a tronsonului Focșani-Bacău al A7, unde am văzut ritmul bun al lucrărilor realizate de constructorul român. Este o dovadă că firmele românești au capacitatea de a reuși în proiecte de importanță națională", a subliniat Ciucă într-un mesaj publicat pe Facebook.
Acesta a explicat că acest proiect de infrastructură nu doar că va fluidiza traficul, dar va asigura și o fluidizare a investițiilor în zonă, care "vor impulsiona activitatea mediului de afaceri local".
"Autostrada va aduce oamenilor de aici și beneficii care nu țin de transport, precum locuri de muncă mai bine plătite și o creștere generală a calității vieții", a mai spus Nicolae Ciucă.
Published
3 hours agoon
March 22, 2024La propunerea Ministerului Mediului, Apelor și Pădurilor, Executivul a aprobat joi, în ședință de Guvern, proiectul de lege privind Codul Silvic, elaborat prin Planul Național de Redresare și Reziliență, Componenta C2 – Păduri și protecția biodiversității – "Reforma sistemului de management și a celui privind guvernanța în domeniul forestier prin elaborarea unei noi Strategii forestiere naționale și a legislației subsecvente".
Intrarea în vigoare a acestui act normativ este menită să raționalizeze cadrul juridic, să combată exploatarea forestieră ilegală și să îmbunătățească gestionarea pădurilor.
Una dintre cele mai importante prevederi ale noului Cod Silvic interzice tăierile la ras în aproape jumătate din suprafaţa de pădure a ţării, după ce, până în prezent, acestea erau interzise doar în Parcurile Naţionale. De asemenea, se va extinde interdicţia în Parcurile Naturale (dar şi în toate siturile Natura 2000).
"Astăzi, de ziua internațională a pădurii, iată că Guvernul României a aprobat proiectul de lege care reglementează noul Cod Silvic al României. Noul Cod Silvic este o lege mult aşteptată, primul cod după 2008, adoptat în conformitate cu prevederile Strategiei Naţionale pentru Păduri 2030, pe care am aprobat-o în Guvern în anul 2022. Atât strategia, cât şi codul în sine, au fost finanţate prin PNRR şi reprezintă jaloane pe care statul român şi le-a asumat. Este un cod silvic echilibrat, care s-a născut în urma unui dialog extins, serios și bine argumentat cu toți actorii din domeniul silvic. Am solicitat premierului o procedură de urgență pe care o vom propune Parlamentului României. Acest act normativ ține cont de nevoile de dezvoltare ale țării, răspunde așteptărilor pe care societatea le are de la păduri și asigură implementarea ultimelor progrese tehnologice în domeniu", a subliniat ministrul Mircea Fechet, în briefingul de presă la finalul ședinței de guvern.
Un alt element de noutate este suspendarea dreptului de acces în sistemul informatic SUMAL 2 celor care nu respectă legea.
În plus, documentul va permite statului să îşi asume împădurirea terenurilor care au fost despădurite şi abandonate de proprietar şi stabileşte cadrul legal pentru lupta digitalizată cu tăierile ilegale de pădure.
De asemenea, noul Cod Silvic dă dreptul proprietarului de pădure (fie el stat sau privat) la soluții alternative de pază: de la structuri specializate, la pază organizată în regim propriu și în baza unui regulament, cu precizarea că paza pădurii este obligatorie prin lege.
Totodată, vor fi stabilite comunitățile dependente de produsele pădurii și prioritizate în accesul la resurse forestiere și apare termenul de "folosință agrosilvică", ceea ce înseamnă că pășunile și culturile agricole vor putea fi integrate cu arbori și arbuști.
Același act normativ prevede apariția Consiliului Național al Silviculturii, care urmărește exercitarea în condiții de etică profesională și respectarea standardelor profesionale de către personalul silvic; sunt definite ecosistemele cu valoare ridicată de conservare și se instituie Catalogului național al ecosistemelor cu înaltă valoare de conservare – strict protejate.
Potrivit unei alte prevederi din Codul Silvic, toți proprietarii de pădure din România vor fi incluși în Registrul Forestier Național. De asemenea, apare un concept nou – "insulele de îmbătrânire", care devin mecanismul prin care suprafețele de pădure de minimum 0,1 ha, cu mare rol în menținerea biodiversității vor fi protejate de tăieri.
Alt articol reglementează accesul pe jos sau cu bicicleta pe terenurile din Fondul Forestier Național.
Consorțiul care a lucrat la elaborarea acestui act normativ a fost format din specialiști ai Universității Transilvania din Brașov, ai Universității "Ștefan cel Mare" din Suceava, ai Institutului Național de Cercetare-Dezvoltare în Silvicultură "Marin Drăcea".
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- NATO1 week ago
- EDITORIALE1 week ago
- EUROPARLAMENTARI ROMÂNI1 week ago
- NATO1 week ago
- ADERAREA ROMÂNIEI LA OCDE1 week ago